rejauldu/bengali-wikipedia huggingface dataset:
আর্থার আলফ্রেড মেইলি (; জন্ম: ৩ জানুয়ারি, ১৮৮৬ - মৃত্যু: ৩১ ডিসেম্বর, ১৯৬৭) নিউ সাউথ ওয়েলসের জেটল্যান্ড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২০ থেকে ১৯২৬ সময়কালে অস্ট্রেলিয়ার পক্ষে ২১ টেস্টে অংশ নেয়ার সুযোগ ঘটে তার।  ঘরোয়া প্রথম-শ্রেণীর ক্রিকেটে ১৯১২ থেকে ১৯৩০ সময়কালে নিউ সাউথ ওয়েলসের প্রতিনিধিত্ব করেছেন আর্থার মেইলি। দলে তিনি মূলতঃ বোলার ছিলেন। ডানহাতে লেগ ব্রেক ও গুগলি বোলিংয়ের পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন তিনি।   খেলোয়াড়ী জীবন  ১৭ ডিসেম্বর, ১৯২০ তারিখে ইংল্যান্ডের বিপক্ষে তার টেস্ট অভিষেক হয়। একই দলের বিপক্ষে ১৪ আগস্ট, ১৯২৬ তারিখে সর্বশেষ টেস্টে অংশগ্রহণ করেন তিনি। সমগ্র খেলোয়াড়ী জীবনে ৯৯টি টেস্ট উইকেটের সন্ধান পেয়েছেন। তন্মধ্যে, ১৯২০-২১ মৌসুমের অ্যাশেজ সিরিজেই পেয়েছিলেন ৩৬ উইকেট। মেলবোর্নে অনুষ্ঠিত সিরিজের চতুর্থ টেস্টের দ্বিতীয় ইনিংসে ৯/১২১ নিয়ে নিজস্ব সেরা বোলিং নৈপুণ্য তুলে ধরেন। তার এ সাফল্যটি অদ্যাবধি যে-কোন অস্ট্রেলীয় বোলারের সেরা বোলিং পরিসংখ্যান হিসেবে টিকে রয়েছে।  ১৯২৪-২৫ মৌসুমে ইংল্যান্ড দল অস্ট্রেলিয়ায় খেলতে আসে। সিডনিতে দশম উইকেট জুটিতে সফরকারী দলের বিপক্ষে জনি টেলরের সাথে রেকর্ডসংখ্যক রান তুলেন। ১১ জুলাই, ২০১৩ তারিখে ফিল হিউজ ও অ্যাস্টন অ্যাগার এ রেকর্ড ভাঙ্গার পূর্ব-পর্যন্ত অক্ষত ছিল।  ১৯২১ সালের অ্যাশেজ সফরে চেল্টেনহামে অনুষ্ঠিত প্রথম-শ্রেণীর ক্রিকেটে অবিস্মরণীয় নৈপুণ্য প্রদর্শন করেন। গ্লুচেস্টারশায়ারের বিপক্ষে দ্বিতীয় ইনিংসে ৬৬ রানে সকল উইকেট লাভ করেন আর্থার মেইলি।  ঐ সাফল্যের বিপরীতে তিনি প্রথম-শ্রেণীর ক্রিকেটে সর্বাপেক্ষা ব্যয়বহুল বোলিং পরিসংখ্যান দাঁড় করানোর অধিকারী। ১৯২৬-২৭ মৌসুমে মেলবোর্নে নিউ সাউথ ওয়েলসের প্রতিনিধিত্ব করেন। প্রতিপক্ষ ভিক্টোরিয়া প্রথম-শ্রেণীর ক্রিকেটে সর্বাধিক ১১০৭ রানের রেকর্ড গড়ে। মেইলি আট-বলে গড়া ৬৪ ওভার বোলিং করে কোন মেইডেন লাভ করেননি। ইনিংসে তার বোলিং পরিসংখ্যান ছিল ৪/৩৬২।   ব্যক্তিগত জীবন  শুরুরদিকে তিনি শ্রমিক হিসেবে কর্মজীবন অতিবাহিত করেন। পরবর্তীকালে প্রতিভাবান লেখক ও শিল্পী হিসেবে প্রতিষ্ঠা পান। ১৯২০ থেকে ১৯৫৩ সময়কালে তার সময়কালের ক্রিকেটারদের ঘিরে একগুচ্ছ কার্টুনের পুস্তিকা প্রকাশ করেন। ১৯৫৮ সালে আত্মজীবনীমূলক গ্রন্থ 'টেন ফর ৬৬ এন্ড অল দ্যাট' প্রকাশ করেন।  ৩১ ডিসেম্বর, ১৯৬৭ তারিখে ৮১ বছর বয়সে নিউ সাউথ ওয়েলসের কিরাউই এলাকায় তার দেহাবসান ঘটে।   তথ্যসূত্র    আরও দেখুন   বার্ট ওল্ডফিল্ড  জ্যাক গ্রিগরি  আর্চি জ্যাকসন  নিউ সাউথ ওয়েলস ক্রিকেট দল  অস্ট্রেলীয় টেস্ট ক্রিকেটারদের তালিকা   বহিঃসংযোগ        Mailey, Alfred Arthur (Australian Dictionary of Biography)   (5:47 to 6:07)  বিষয়শ্রেণী:১৮৮৬-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলীয় ব্যাঙ্গচিত্রবিদ বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:ইনিংসে ১০ উইকেট লাভকারী ক্রিকেটার বিষয়শ্রেণী:ক্রিকেট ঐতিহাসিক ও লেখক বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:সিডনি থেকে আগত ক্রিকেটার বিষয়শ্রেণী:নিউ সাউথ ওয়েলসের পুরুষ ক্রীড়াবিদ
শহীদুল একটি বাঙালি মুসলিম প্রদত্ত নাম। এটি বলতে বুঝাতে পারে:  এ কে এম শহীদুল হক, বাংলাদেশ পুলিশের সাবেক মহাপরিদর্শক  শহীদুল আলম সাচ্চু - বাংলাদেশী নাট্য ও চলচ্চিত্র অভিনেতা।   শহীদুল জহির, প্রয়াত বাংলাদেশী লেখক  শহীদুল হক - বাংলাদেশি সরকারি কর্মকর্তা ও পেশাদার কূটনীতিক   আরও দেখুন   শহীদুল ইসলাম (দ্ব্যর্থতা নিরসন), লোকদের তালিকা
রোশনি চোপড়া হলেন একজন ভারতীয় অভিনেত্রী, টেলিভিশন উপস্থাপক। তিনি এনডিটিভি ইমাজিনে প্রচারিত একটি আপাতবাস্তব টেলিভিশন অনুষ্ঠান দিল জিতেগী দেশি গার্ল এর উপস্থাপক। তিনি জি টিভিতে প্রচারিত কসম সে নামক টেলিভিশন ধারাবাহিকে পিয়া নামক একটি চরিত্র, যেটি কেন্দ্রীয় তিন চরিত্রের একটি, সেটিতে অভিনয় করেছেন।   ক্যারিয়ার  রোশনি চোপড়া জি টিভিতে প্রচারিত কসম সে নামক টেলিভিশন ধারাবাহিকের প্রধান তিন মহিলা চরিত্রের একজন পিয়ার (যে নায়িকা বনি ওয়ালিয়ার ছোট বোন) চরিত্রে অভিনয় করার মাধ্যমে টেলিভিশন জগতে প্রবেশ করেছেন। তিনি আওয়ার ওউন ইংলিশ হাই স্কুলের একজন প্রাক্তন শিক্ষার্থী। তিনি ফোর্থ আম্পায়ার নামে পরিচিত দূরদর্শনে প্রচারিত পূর্ব-ম্যাচ ক্রিকেট অনুষ্ঠানের উপস্থাপকও ছিলেন। ২০০৪ সালে ইন্ডিয়া'স গট ট্যালেন্ট নামক টেলিভিশন অনুষ্ঠানের (যেটি গট ট্যালেন্ট নামক মার্কিন অনুষ্ঠানের ভারতীয় সংস্করণ) তিনজন বিচারকের একজন ছিলেন।  চোপড়া চলচ্চিত্র পরিচালক বিক্রম ভাটের চলচ্চিত্রে, ফির-এ অভিনয় করেছেন, যেটি ২০১১ সালের ১২ই আগস্ট তারিখে মুক্তি পেয়েছিল। তিনি ২০০৯-১০ সালে সনি এন্টারটেইনমেন্ট টেলিভিশনে প্রচারিত কমেডি সার্কাস তিন কা তড়কা নামক অনুষ্ঠানটি পরিচালনা করেছেন। অতঃপর তিনি স্টার স্পোর্টসে প্রচারিত হিরোস - মোমেন্টস অ্যান্ড মেমোরিজ নামক অনুষ্ঠানে উপস্থাপনার দায়িত্ব পালন করছেন। তিনি সনি এন্টারটেইনমেন্ট টেলিভিশনে প্রচারিত জনপ্রিয় ভৌতিক টেলিভিশন ধারাবাহিক আহট -এর একটি পর্ব মৌত কা খেল এ অভিনয় করেছেন। তিনি কালার্স টিভিতে প্রচারিত কমেডি নাইটস উইথ কপিল নামক সাপ্তাহিক টেলিভিশন অনুষ্ঠানে কাজ করেছেন। অতঃপর তিনি সনি এন্টারটেইনমেন্ট টেলিভিশনে প্রচারিত দ্য ড্রামা কোম্পানির একটি পর্বে কাজ করেছেন। সম্প্রতি তিনি একই চ্যানেলে কপিল শর্মার উপস্থাপনায় জনপ্রিয় কৌতুক অনুষ্ঠান দ্য কপিল শর্মা শো-এর একটি পর্বে অভিনয় করেছেন।  ২০১১ সালের ২৯শে জানুয়ারি তারিখে, স্টার প্লাসে প্রচারিত অনুষ্ঠানে পেয়ার মে টুইস্ট এ কাজ করেছেন।   ব্যক্তিগত জীবন  রোশনি চোপড়া ১৯৮০ সালের ২রা নভেম্বর তারিখে ভারতের নতুন দিল্লিতে রবি চোপড়া এবং মঞ্জু চোপড়ার ঘরে জন্মগ্রহণ করেছিলেন। দিয়া চোপড়া নামে তাঁর একজন বোন রয়েছেন, যিনি একজন অভিনেত্রী। চোপড়া চলচ্চিত্র নির্মাতা সিদ্ধার্থ আনন্দ কুমারকে বিবাহ করেছেন। তিনি ২০১২ সালের ৫ই নভেম্বর তারিখে এক পুত্র সন্তানের জন্ম দিয়েছেন, যার নাম জয়বীর। তিনি ২০১৬ সালের ১৮ই আগস্ট তারিখে তার দ্বিতীয় পুত্র সন্তানের জন্ম দিয়েছেন, যার নাম রিয়ান। তিনি জনপ্রিয় বলিউড চলচ্চিত্র নির্মাতা যশ চোপড়ার পরিবারের একজন সদস্য।   তথ্যসূত্র    বহিঃসংযোগ      বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:২১শ শতাব্দীর ভারতীয় অভিনেত্রী Category:ভারতীয় টেলিভিশন উপস্থাপক Category:দিল্লির নারী মডেল Category:ভারতীয় মঞ্চ অভিনেত্রী Category:মুম্বইয়ের অভিনেত্রী Category:দিল্লির অভিনেত্রী Category:ভারতীয় নারী মডেল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__উইকিপিডিয়ার তালিকা-এ পুনর্নির্দেশ করা হল।  মাসুম-আল-হাসান (আলাপ) ০৯:৩৪, ৮ এপ্রিল ২০২৫ (ইউটিসি) :উত্তর লুরি উইকিপিডিয়া   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই উইকিটি ইতিমধ্যে অপসারিত মোবাশশির' (আলাপ) ০৬:৫৬, ২০ মার্চ ২০২৫ (ইউটিসি)  @Md Mobashir Hossain বুঝতে পারলাম না, একটু বুঝিয়ে বলুন! ~ Deloar Akram (আলাপ • অবদান • লগ) ১১:২২, ২০ মার্চ ২০২৫ (ইউটিসি) ঐ উইকিপিডিয়ার প্রধান পাতায় গেলে বুঝতে পারবেন। এই উইকিপিডিয়াকে বন্ধ করে দেয়া হয়েছে। মোবাশশির' (আলাপ) ১১:২৬, ২০ মার্চ ২০২৫ (ইউটিসি) বিরোধীতা । বর্তমানে লুরি উইকিপিডিয়া লক বা তালাবদ্ধ অবস্থায় আছে। বন্ধ করা যাকে বলে সেটা করা হয়নি। একটি উইকিপিডিয়া একসময় ছিলো কিন্তু এখন তালাবদ্ধ আছে বলে বাংলা উইকিপিডিয়ায় সে নিবন্ধটি নিয়ে তথ্য থাকতে পারবেনা এমনটি নয়। নিবন্ধটিতে আমরা যুক্ত করে দিতে পারি যে কেন উত্তর লুরি উইকিপিডিয়াকে তালা দেয়া হয়েছে। নিবন্ধ প্রণেতা হিসেবে এখনই নিবন্ধটি মুছে ফেলার বিপক্ষে আমি। — ফেরদৌস •  ১৩:৩৫, ২০ মার্চ ২০২৫ (ইউটিসি) Wp:WEB অনুযায়ী অপসারণ যোগ্য মোবাশশির' (আলাপ) ০৫:৩৫, ২২ মার্চ ২০২৫ (ইউটিসি) মোবাশশির আমাকে Wp:WEB অনুযায়ী কেন অপসারণযোগ্য একটু বুঝিয়ে বলুন। আমি শিখতে চাই! — ফেরদৌস •  ১৯:০৮, ২৬ মার্চ ২০২৫ (ইউটিসি) সহজ ও পরিষ্কার,  আপনি কি এই উইকিটি নিয়ে কি ৫ টা সূত্র দিতে পারবেন? নাকি এটা কোন উপকারী সাইট? ওখানে কিছু অংশ ইংরেজি যার অনুবাদ করলে দাঁড়ায়,  অভিধানে, উল্লেখযোগ্য অর্থ "উল্লেখযোগ্য" বা "দৃষ্টি আকর্ষণকারী"। উইকিপিডিয়া ওয়েব কন্টেন্ট উল্লেখযোগ্য কিনা তা নির্ধারণের জন্য একটি পৃথক নিবন্ধকে ন্যায্যতা দেওয়ার জন্য তার সিদ্ধান্তের ভিত্তি করে, ওয়েব কন্টেন্টটি ওয়েব কন্টেন্ট, এর লেখক বা এর মালিকদের সাথে সম্পর্কহীন নির্ভরযোগ্য উৎসের দৃষ্টি আকর্ষণ করেছে এমন যাচাইযোগ্য প্রমাণের উপর ভিত্তি করে । উল্লেখযোগ্যতার জন্য কেবল এই প্রয়োজনীয় উৎসগুলির অস্তিত্ব থাকা প্রয়োজন , নিবন্ধে উৎসগুলির নাম ইতিমধ্যেই উল্লেখ করা হয়েছে তা নয়।  আর,এখানে আমি নির্ভরযোগ্য কোন উৎসই পাইনাই। মোবাশশির' (আলাপ) ০৯:৩৫, ২৮ মার্চ ২০২৫ (ইউটিসি)  উল্লেখযোগ্য ওয়েবসাইট নয়। অপসারণ অথবা উইকিপিডিয়ার তালিকা পাতায় পুনর্নির্দেশ করা যেতে পারে।-- Yahya (আলাপ | অবদান) ২০:১১, ২২ মার্চ ২০২৫ (ইউটিসি) । সার্চ করে significant কিছু পাইনি। উইকিপিডিয়া মানেই উল্লেখযোগ্য না। সিলেটি উইকিপিডিয়া কিছুদিন আগে ডিলেট হয়েছে। * NusJaS - আলাপ ১৬:১১, ২৯ মার্চ ২০২৫ (ইউটিসি)  উইকিপিডিয়ার তালিকায় পুনঃনির্দেশ করা হোক। R1F4T   আলাপ ০৫:০১, ৩১ মার্চ ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নেথা হুসেন (জন্ম ১১ জুন ১৯৯০) একজন ভারতে জন্মগ্রহণকারী ডাক্তার ও উইকিপিডিয়ান। যিনি করোনভাইরাসটির উৎস সম্পর্কে উইকিপিডিয়াতে ভুল তথ্যের বিস্তারকে মোকাবেলা করার জন্য তার প্রচেষ্টার জন্য পরিচিত। থাম্ব|উইকিম্যানিয়া ২০২৩ এর সময় হুসিয়ান   জীবনী  হুসেন ১১ জুন ১৯৯০ সালে কেরালা রাজ্যের কুন্নামঙ্গলামে জন্মগ্রহণ করেন।   কর্মজীবন  হোসেন তার উইকিপিডিয়া কর্মজীবন শুরু করেন ২০১০ সালে যখন তিনি কোঝিকোড়ের কালিকট মেডিকেল কলেজে প্রথম বর্ষের মেডিকেল ছাত্র ছিলেন। তিনি ২০১৬ সালে গোথেনবার্গ বিশ্ববিদ্যালয়ে যোগদানের মাধ্যমে তার উচ্চ শিক্ষা গ্রহণ করেন। তিনি ২০১৮ সাল পর্যন্ত হাফিংটন পোস্টে একজন ব্লগার হিসেবে কাজ করেছেন। ২০২০ সালে, তিনি গোথেনবার্গ বিশ্ববিদ্যালয় থেকে ক্লিনিকাল নিউরোসায়েন্সে তার পিএইচডি ডিগ্রি অর্জন করেন।  ২০২০ সালের মাঝামাঝি সময়ে, তিনি ইংরেজি, মালয়ালম এবং সুইডিশ ভাষার সংস্করণে কোভিড-১৯ এর বৈশ্বিক মহামারি সম্পর্কিত উইকিপিডিয়া নিবন্ধগুলি তৈরি এবং কিউরেট করার দিকে মনোনিবেশ করা শুরু করেছিলেন। তিনি ইন্টারনেট এবং সোশ্যাল মিডিয়া প্ল্যাটফর্মগুলিতে মহামারি সম্পর্কে ভুল তথ্যের বিস্তার রোধ করার উদ্দেশ্যে কোভিড-১৯ এর বিরুদ্ধে অপ্রমাণিত পদ্ধতির তালিকা সহ কোভিড-১৯ সম্পর্কিত উইকিপিডিয়ায় প্রায় ৩০ টি নিবন্ধ লিখেছেন।  তিনি উইকিপিডিয়াতে কোভিড-১৯ টিকা কার্যকারিতা এবং কোভিড-১৯ ভ্যাকসিন সুরক্ষা সম্পর্কিত বিষয় সম্পর্কিত তথ্য উন্নত ও প্রসারিত করার জন্য উইকিপ্রকল্প চালু করেছিলেন।  তিনি উইকিপিডিয়ায় চিকিৎসা জ্ঞান ও তথ্য প্রচার এবং ভাগ করে নেওয়ার বিষয়ে তার অবদানের স্বীকৃতিস্বরূপ ২০২০ ওপেন সোর্স একাডেমিক পুরস্কার পেয়েছেন। তিনি ২০২০ সালে জাতিসংঘের অফিসিয়াল টুইটার হ্যান্ডেলের মাধ্যমে সম্মানজনক বিশেষ উল্লেখও পেয়েছেন তিনি ২০২১ ভার্চুয়াল উইকিম্যানিয়া সম্মেলনের সময় ২০২১ সালের উইকিমিডিয়ান অফ দ্য ইয়ার সম্মানীয় উল্লেখ পেয়েছিলেন।   তথ্যসূত্র    বহিঃসংযোগ      বিষয়শ্রেণী:১৯৯০-এ জন্ম বিষয়শ্রেণী:কেরলের ব্যক্তি বিষয়শ্রেণী:কালিকটের ব্যক্তি বিষয়শ্রেণী:উইকিপিডিয়া ব্যক্তি বিষয়শ্রেণী:ভারতীয় উইকিমিডিয়ান বিষয়শ্রেণী:ভারতীয় বিজ্ঞান লেখক বিষয়শ্রেণী:ভারতীয় জীবনীকার বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় অ-কল্পকাহিনী লেখক বিষয়শ্রেণী:ভারতীয় নারী শিক্ষায়তনিক বিষয়শ্রেণী:ভারতীয় নারী বিজ্ঞানী বিষয়শ্রেণী:জীবিত ব্যক্তি
কৌকৃত্য হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। থেরবাদ ঐতিহ্যে এটিকে ভুল করার পরে উদ্বেগ বা অনুশোচনা হিসাবে সংজ্ঞায়িত করা হয়; এটা অনুশোচনা বৈশিষ্ট্য আছে।Bhikkhu Bodhi (2003), p. 84 মহাযান ঐতিহ্যে এটিকে দুঃখ হিসাবে সংজ্ঞায়িত করা হয়েছে কারণ পূর্বের কর্মের প্রতি মানসিক অসন্তুষ্টি।Guenther (1975), Kindle Locations 1020-1021.Kunsang (2004), p. 28.   এটি সর্বাস্তিবাদ অভিধর্ম শিক্ষার চার অনির্দিষ্ট মানসিক কারণের, থেরবাদ অভিধর্ম শিক্ষার বিদ্বেষ-গোষ্ঠীর চার মানসিক কারণের এবং মহাযান অভিধর্ম শিক্ষার চার পরিবর্তনযোগ্য মানসিক কারণের একটি।   তথ্যসূত্র    উৎস   Berzin, Alexander (2006), Primary Minds and the 51 Mental Factors  Bhikkhu Bodhi (2003), A Comprehensive Manual of Abhidhamma, Pariyatti Publishing  Guenther, Herbert V. &  Leslie S. Kawamura (1975), Mind in Buddhist Psychology: A Translation of Ye-shes rgyal-mtshan's "The Necklace of Clear Understanding" Dharma Publishing. Kindle Edition.  Kunsang, Erik Pema (translator) (2004). Gateway to Knowledge, Vol. 1. North Atlantic Books.  Nina van Gorkom (2010), Cetasikas, Zolag   বহিঃসংযোগ   Definitions of Envy, Stinginess, Regret, Nina van Gorkom  বিষয়শ্রেণী:বৌদ্ধধর্মে মানসিক কারণ বিষয়শ্রেণী:বৌদ্ধধর্মে ক্ষতিকর চৈতসিক
বাংলাদেশ ইনফ্যান্ট্রি রেজিমেন্ট (বাংলাদেশ পদাতিক রেজিমেন্ট) বাংলাদেশ সেনাবাহিনীর একটি পদাতিক রেজিমেন্ট। এটি ২০০১ সালে গঠিত হয়। ইষ্ট বেঙ্গল রেজিমেন্টের পরে এটি বাংলাদেশের দ্বিতীয় পদাতিক রেজিমেন্ট। প্রাথমিক ভাবে ইস্ট বেঙ্গল রেজিমেন্টের কয়েকটি ব্যাটেলিয়নকে বাংলাদেশ ইনফ্যান্ট্রি রেজিমেন্ট ব্যাটেলিয়ন নাম দিয়ে এই রেজিমেন্টটি গঠন করা হয়েছিল। তারপর এই রেজিমেন্ট তার নিজস্ব নিয়োগপ্রাপ্ত রিক্রুটদের প্রশিক্ষণ দেওয়া শুরু করে। এই রেজিমেন্টটি একবিংশ শতাব্দীতে বাংলাদেশ সেনাবাহিনী দ্বারা গঠিত প্রথম নতুন ইউনিট ছিল এবং ফলস্বরূপ এটি সহস্রাব্দের রেজিমেন্ট নামেও পরিচিত।  ২০১১ সালে এ রেজিমেন্টকে মর্যাদাপূর্ণ জাতীয় পতাকা প্রদান করা হয়। বর্তমানে এই রেজিমেন্টে দুটি প্যারা কমান্ডো ব্যাটালিয়নসহ ৪৩টি ইউনিট রয়েছে।  ভূমিকা এর প্রাথমিক ভূমিকা হল ঐতিহ্যবাহী পদাতিক লড়াইয়ের দৃশ্যের মাধ্যমে শত্রুর সন্ধান, তার সাথে ঘনিষ্ঠ হওয়া এবং ধ্বংস করা। বেসামরিক সরকারকে সাহায্যের জন্য ডাকা হলে রেজিমেন্টটি সহায়তা প্রদান করে। রেজিমেন্টটি বিদেশে বাংলাদেশের শান্তিরক্ষা কার্যক্রমে নিয়মিত অবদান রাখে। রেজিমেন্টটির আটটি ব্যাটেলিয়নকে জাতিসংঘের শান্তিরক্ষা কার্যক্রমে মোতায়েন করা হয়েছে:   এমওএনইউসি  ১৭তম  ব্যাটালিয়ন, বাংলাদেশ পদাতিক রেজিমেন্ট  ইউএনওসিআই  ১৬তম  ব্যাটালিয়ন, বাংলাদেশ পদাতিক রেজিমেন্ট  ১৮তম  ব্যাটালিয়ন, বাংলাদেশ পদাতিক রেজিমেন্ট  ১৯তম  ব্যাটালিয়ন, বাংলাদেশ পদাতিক রেজিমেন্ট  ইউএনএমআইএল  ১২তম  ব্যাটালিয়ন, বাংলাদেশ পদাতিক রেজিমেন্ট  ১৩তম  ব্যাটালিয়ন, বাংলাদেশ পদাতিক রেজিমেন্ট  ১৪তম  ব্যাটালিয়ন, বাংলাদেশ পদাতিক রেজিমেন্ট  ইউএনএএমআইএস  ৮ম  ব্যাটালিয়ন, বাংলাদেশ পদাতিক রেজিমেন্ট ব্যানআরডিবি-৬ রণতূর্য সাত (৭বীর)  আরও দেখুন  ইস্ট বেঙ্গল রেজিমেন্ট  ২য় বাংলাদেশ পদাতিক রেজিমেন্ট  তথ্যসূত্র  বিষয়শ্রেণী:বাংলাদেশ সেনাবাহিনীর রেজিমেন্ট বিষয়শ্রেণী:২০০১-এ বাংলাদেশে প্রতিষ্ঠিত
মাহমুদপুর ইউনিয়ন বাংলাদেশের ময়মনসিংহ বিভাগের জামালপুর জেলার মেলান্দহ উপজেলার একটি ইউনিয়ন। কালের সাক্ষ্য বহনকারী যমুনা নদীর শাখা সারি নদীর তীরে গড়ে ওঠা ঐতিহ্যবাহী অঞ্চল মাহমুদপুর। উত্তরে নোয়ারপাড়া ইউনিয়ন, কুলিয়া ইউনিয়ন, পূর্বে নাংলা ইউনিয়ন, দক্ষিণে কড়ইচুড়া ইউনিয়ন, পশ্চিমে সাপধরি ইউনিয়ন। ইউনিয়নটি পরিপূর্ণভাবে কৃষি নির্ভর অঞ্চল। ধান, পাট, গম, আলু, সরিষা, সবজি চাষসহ প্রায় সকল কৃষিপণ্য উৎপাদন ও রপ্তানি করা হয়।  মাহমুদপুর ইউনিয়নে অনেক সরকারি বেসরকারি শিক্ষা প্রতিষ্ঠান রয়েছে। তন্মধ্যে উল্লেখযোগ্য মাদরাসা হলো- পয়লা বানিয়াবাড়ী ফাজিল ডিগ্রী মাদরাসা, নয়াপাড়া কাজাইকাটা আমিনিয়া দারুল উলুম আরাবিয়া মাদরাসা, দারুল অহী মডেল মাদরাসা, চর মাহমুদপুর দাখিল মাদরাসা, আশরাফিয়া হাফিজিয়া মাদরাসা, মদিনাতুল উলুম উমিরিয়া হাফিজিয়া মাদরাসা।আমি এই এলাকার স্থায়ী বাসিন্দা। তাই আমি আমার জানা অনুপাতে প্রতিষ্ঠানগুলো যুক্ত করেছি।  উচ্চ বিদ্যালয় গুলোর মধ্যে উল্লেখযোগ্য হলো- মাহমুদপুর বহুমুখী উচ্চ বিদ্যালয়, মির্জা আজম উচ্চ বিদ্যালয়, নতুন কুঁড়ি বিদ্যাপীঠ।  তিনটি কলেজ রয়েছে- হাবিবুর রহমান কলেজ, আব্দুল জলিল কারিগরি কলেজ ও মাহমুদপুর কাজাইকাটা আইডিয়াল স্কুল এন্ড কলেজ।  এছাড়া অনেক সরকারি বেসরকারি প্রাথমিক বিদ্যালয়ে ইবতেদায়ী মাদরাসা রয়েছে।  দর্শনীয় স্থানগুলো হলো- মামা ভাগিনা বিল, চর মাহমুদপুর ব্রিজ (বাঁশের ব্রিজ), কাজাইকাটা জোড়া সেতু, চর গোবিন্দিগামী বড় ব্রিজ, হরকা বিল ইত্যাদি।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :    শিক্ষা প্রতিষ্ঠান   দর্শনীয় স্থান  দর্শনীয় স্থানগুলো হলো- মামা ভাগিনা বিল, চর মাহমুদপুর ব্রিজ (বাঁশের ব্রিজ), কাজাইকাটা জোড়া সেতু, চর গোবিন্দিগামী বড় ব্রিজ, হরকা বিল ইত্যাদি।   উল্লেখযোগ্য ব্যক্তিত্ব  ডাঃ মোঃ ফজলুল হক   জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিক নংচেয়ারম্যানগণের  নামমেয়াদকাল০১মোহাম্মদ আলী জিন্নাহ০২০৩   আরও দেখুন    জামালপুর জেলা  মেলান্দহ উপজেলা   তথ্যসূত্র   বিষয়শ্রেণী:মেলান্দহ উপজেলার ইউনিয়ন
বাঘা নামে যেসব ব্যক্তি, স্থান বা প্রতিষ্ঠানের নাম রয়েছে সেগুলো নিচে উল্লেখ করা হলো:  বাঘা উপজেলা –– বাংলাদেশের রাজশাহী জেলার একটি উপজেলা।  বাঘা পৌরসভা –– রাজশাহী জেলার একটি পৌরসভা।  বাঘা ইউনিয়ন –– সিলেট জেলার গোলাপগঞ্জ উপজেলার একটি ইউনিয়ন।  বাঘা মসজিদ –– বাঘা উপজেলায় অবস্থিত একটি প্রাচীন মসজিদ।  বাঘা পুরানা –– ভারতের পাঞ্জাব রাজ্যের মোগা জেলার একটি নগর পঞ্চায়েত শাসিত শহর।  বাঘা যতীন –– একজন বাঙালি ব্রিটিশ-বিরোধী বিপ্লবী নেতা।
এই টেমপ্লেটটি অন্য টেমপ্লেটে ব্যবহারের জন্য সৃষ্ট, সরাসরি ব্যবহারের জন্য নয়। এটি বর্তমানে টেমপ্লেট:প্রতিষ্ঠিত-বিষয়শ্রেণী দেশ-এ ব্যবহৃত হয়।  এছাড়া এই টেমপ্লেটটি ব্যবহারকারী:আফতাব বট ব্যবহার করে। অনুগ্রহ করে টেমপ্লেটে কোনও পরিবর্তন আনার পূর্বে আফতাবুজ্জামানের সাথে আলোচনা করুন।  ব্যবহার   {{দেশ থেকে মহাদেশ|বাংলাদেশ}} →   {{দেশ থেকে মহাদেশ|রাশিয়া}} →   {{দেশ থেকে মহাদেশ|ব্রাজিল}} →   {{দেশ থেকে মহাদেশ|বাংলাদেশের}} →   {{দেশ থেকে মহাদেশ|রাশিয়ায়}} →   {{দেশ থেকে মহাদেশ|ব্রাজিলে}} →   {{দেশ থেকে মহাদেশ|}} →    আরও দেখুন
থাম্ব|ডান|240px|হায়দার আলী ১৭৬২ সালের চিত্রে, যাতে ভুলভাবে বর্ণিত আছে: 'মারাঠা সেনাপতি, যার নেতৃত্বে তার বাহিনী ভারতে ব্রিটিশদের বিরুদ্ধে লড়াই করেছে'। (ফরাসী চিত্রকর্ম)  ইঙ্গ-মহীশূর যুদ্ধ ১৮শ শতাব্দীর শেষ তিন দশক ধরে ভারতীয় উপমহাদেশে চারটি ধারাবাহিক যুদ্ধ, যেগুলি মহীশূর রাজ্য এবং ব্রিটিশ ইস্ট ইন্ডিয়া কোম্পানির প্রতিনিধিদের (মূলত মাদ্রাজ প্রেসিডেন্সি, মারাঠা সাম্রাজ্য, থিরুভিদাংগুর রাজ্য ও হায়দ্রাবাদ রাজ্য) মধ্যে সংঘটিত হয়েছিল। হায়দার আলী ও তাঁর সন্তান টিপু সুলতান মহীশূর রাজ্যের চতুর্দিক থেকে আক্রমণ প্রতিহত করেন। ব্রিটিশরা পশ্চিম, দক্ষিণ ও পূর্ব দিয়ে আক্রমণ করে এবং হায়দ্রাবাদের নিজামের বাহিনী উত্তর দিয়ে আক্রমণ করে। চতুর্থ যুদ্ধে হায়দার আলীর রাজবংশের পতন ঘটে, টিপু সুলতান ১৭৯৯ সালে যুদ্ধে নিহত হন এবং মহীশূর রাজ্য খণ্ডবিখণ্ড হয়ে যায়। ব্রিটিশ এবং তাদের জোটভুক্ত রাজ্যগুলি নিজেদের মধ্যে রাজ্যটি বণ্টন করে নেয়। মহীশূরের পতনের মাধ্যমে ব্রিটিশ ইস্ট ইন্ডিয়া কোম্পানি ভারতীয় উপমহাদেশের সিংহভাগ তাদের নিয়ন্ত্রণে নিয়ে আসতে সক্ষম হয়।   আরও দেখুন   কেরালার মহীশুর অবরোধ   তথ্যসূত্র    Regan S. Gidwani, The Sword of Tipu Sultan  বিষয়শ্রেণী:যুদ্ধ বিষয়শ্রেণী:১৮শ শতাব্দীর সশস্ত্র সংঘাত বিষয়শ্রেণী:১৮শ শতাব্দীতে ভারত বিষয়শ্রেণী:কর্ণাটকের ইতিহাস বিষয়শ্রেণী:কেরলের ইতিহাস বিষয়শ্রেণী:ব্রিটিশ ভারতের সামরিক ইতিহাস  ml:ആംഗ്ലോ-മൈസൂര്‍ യുദ്ധങ്ങള്‍
টম স্টাইনবার্গ ইংল্যান্ড-ভিত্তিক আন্তর্জাতিক এনজিও মাইসোসাইটির প্রতিষ্ঠাতা ও পরিচালক; যা দেওয়ার্কফরইউ, আলভেটলি ও ফিক্সমাইস্ট্রিট নাগরিক প্রযুক্তি সরঞ্জামের উন্নয়ন করে।The former insider who became an internet guerrilla Guardian, 23 October 2008Tom Steinberg: Open house in Westminster Independent, 26 June 2009 স্টাইনবার্গ যুক্তরাজ্যের প্রধানমন্ত্রীর কৌশল বিভাগে ২০০১ থেকে ২০০৩ সাল পর্যন্ত কাজ করেন।About Tom Steinberg , MySociety  স্টাইনবার্গ উন্মুক্ত-প্রবেশাধিকার পদ্ধতি এবং তাদের ভবিষ্যত সম্ভাবনার সহ-রচয়িতা যেখানে তিনি যুক্তি দিয়েছিলেন যে উন্মুক্ত-প্রবেশাধিকার মডেলের নীতিগুলো সরকার, নাগরিক এবং ব্যবসায়িকদের ভিত্তিগত বাস্তবায়নে প্রভাব র রাখতে পারে।  তথ্যের শক্তি: একটি স্বতন্ত্র পর্যালোচনা এড মেয়ো এবং টম স্টাইনবার্গের দ্বারা ২০০৭ সালে প্রকাশিত হয়েছিল; যা সরকারের প্রতিক্রিয়া ছিল।  স্টাইনবার্গ কোড ফর আমেরিকার পরামর্শদাতার সদস্য।  ২০১০ সালের মে মাসে, ঘোষণা করা হয়েছিল যে স্টাইনবার্গ যুক্তরাজ্য সরকারের নতুন স্বচ্ছ বোর্ডের অংশ হবেন, যা "সরকারকে আরো বেশি স্বচ্ছ" হিসাবে প্রচারের জন্য প্রতিষ্ঠিত হয়েছিল। ২০১২ সালের দ্বিতীয় প্রান্তিকে তিনি পদত্যাগ করেন।  স্টাইনবার্গ নিজেকে 'বাম-কেন্দ্রের মধ্যপন্থী' হিসাবে বর্ণনা করেছেন। ২০১২ সালের নভেম্বরে টম ওয়াটসন সাংসদের অনুরোধে তিনি শ্রম ও রক্ষণশীল সংসদ সদস্য, মন্ত্রী এবং দলীয় কর্মী উভয়ের পক্ষে নীতিমালা লিখে তা প্রকাশ করেছিলেন। প্রকাশ করতে গিয়ে তিনি লিখেছিলেন: আমি আফসোস করছি, আমার মনে হয় যে, এই ধারণাটি তৈরি হয়েছিল যে আমাকে অবশ্যই রক্ষণশীল হতে হবে, যেই রক্ষনশীল মানুষ টরিসকে নির্বাচিত করার চেষ্টা করেছিলেন। আমি এখনো তা না, আর আগেও ছিলাম না। আমি কখনও যুক্তরাজ্য বা মার্কিন যুক্তরাষ্ট্রে কোনও রক্ষণশীল দলের পক্ষে ভোট দিইনি। আমি বাম-কেন্দ্রের মধ্যপন্থী যে তার ব্যক্তিগত রাজনীতি সম্পর্কে বেশি কথা বলে না। কারণ, আপনি যখন কিছু করেন তখন আপনার দ্বারা যে অপব্যবহার হয় তা আমি উপভোগ করি না। এছাড়াও, আমি যে প্রযুক্তিগত পরামর্শ দিচ্ছি তার সিংহভাগ বাম এবং ডান সরকারের জন্য সমানভাবে বৈধ।  ২০১৫ সালের মার্চে, তিনি মাইসোসাইটির প্রধান হিসাবে দাঁড়ানোর সিদ্ধান্তের ঘোষণা দিয়েছিলেন। যা তার কথায়, "আমরা একটি ভাল মানচিত্র পেয়েছি, একটি শক্ত গাড়ি পেয়েছি এবং আমরা জ্বালানির জন্য পর্যাপ্ত অর্থ পেয়েছি"।  তথ্যসূত্র  বহিঃসংযোগ  Tom Steinberg, MySociety and the Tories – Tom Watson's blog  About Tom Steinberg – MySociety  বিষয়শ্রেণী:জীবিত ব্যক্তি বিষয়শ্রেণী:ব্রিটিশ ব্যবসায়ী বিষয়শ্রেণী:ব্রিটিশ প্রতিষ্ঠাতা বিষয়শ্রেণী:মাইসোসাইটি
কুমিল্লা-২১ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।   সীমানা    ইতিহাস  কুমিল্লা-২১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩আবদুস সাত্তারবাংলাদেশ আওয়ামীলীগ১৯৭৯এ বি সিদ্দিকবাংলাদেশ আওয়ামী লীগআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:কুমিল্লা জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
পর্নোপিডিয়া () একটি উইকি যার তথ্যাদি পর্নোগ্রাফি, যৌনতা, যৌনশিল্প এবং সম্পর্কিত সকল বিষয়াদি যেমন, অভিনেতা, অভিনেত্রী, পরিচালক, ভিডিও, বই, এবং খেলনা ইত্যাদিDas größte Porno-Lexikon, Coupé magazine, August 29, 2008 বিষয়ক একটি বিশ্বকোষ।  পর্নোপিডিয়া সাইটটি জার্মান অভিনেতা, দূরদর্শন হোস্ট, এবং প্রাক্তন যৌনাভিনেতা, টিল ক্রায়েমার কর্তৃক পরিচালিত।Mein Freund ist ein Pornostar, জোলি , January 31, 2009Till Kraemer, IMDb  বিষয়বস্তু  প্রযুক্তি  গণমাধ্যমে  তথ্যসূত্র  বহিঃসংযোগ   বাংলা ভাষার সংস্করণ   জার্মান ভাষার সংস্করণ   ইংরেজি ভাষার সংস্করণ   সার্বীয় ভাষার সংস্করণ  বিষয়শ্রেণী:অনলাইন বিশ্বকোষ বিষয়শ্রেণী:যৌনতা ও পর্নোগ্রাফিক ওয়েবসাইট বিষয়শ্রেণী:মিডিয়াউইকি ওয়েবসাইট
থাম্ব| হুক এবং সাউথউইকের স্টাফোর্ডের অস্ত্র: অথবা, একটি শেভরন গুলেস একটি বোর্ডুর এনগ্রেইলড সেবল, যা প্রথমে স্যার হামফ্রে স্টাফোর্ড (ডি. ১৪১৩) দ্বারা গৃহীত হয়েছিল William Henry Hamilton Rogers, The Strife of the Roses & Days of the Tudors in the West, Exeter, 1890., Chapter 5: "With the Silver Hand",Stafford of Suthwyke, Archbishop and Earl  স্টাফোর্ডশায়ারের ইউটোক্সেটারের কাছে ব্রামশালের পূর্বপুরুষ উইলিয়াম ডি স্টাফোর্ডের অস্ত্র। মিলিসেন্ট ডি স্টাফোর্ডের ছেলে ( স্টাফোর্ড ক্যাসেলের রবার্ট III ডি স্টাফোর্ডের বোন এবং উত্তরাধিকারী (মৃত্যু ১১৯৩/৪), স্টাফোর্ডের সামন্ত ব্যারন ) তার স্বামী হার্ভে আই ব্যাগট (ডি. ১২১৪) স্যার হামফ্রে স্টাফোর্ড ( সি. ১৩৭৯ - ২৭ মে ১৪৪২) "সিলভার হ্যান্ড", ডরসেটের হুক এবং উইল্টশায়ারের উত্তর ব্র্যাডলির প্যারিশের সাউথউইকের দক্ষিণ-পশ্চিমে ইংল্যান্ডের Epithet by William Dugdale, see below সদস্য ছিলেন, যেখানে তিনি একাধিকবার সংসদ সদস্য এবং একজন গুরুত্বপূর্ণ রাজকীয় কর্মকর্তা ছিলেন।   পদে বসেছেন  স্টাফোর্ড তার কর্মজীবনে এগারোবার সংসদ সদস্য ছিলেন: প্রথমত ১৪০৬ সালে স্টাফোর্ডশায়ারের হয়ে এবং তারপর ১৪১৪, ১৪১৭, ১৪১৯, ১৪২০, ১৪২১, ১৪২২, ১৪২৬, ১৪২৭ এবং ১৪৩২ সালে ডরসেটের হয়ে। এছাড়াও তিনি ১৪০৩-৪-এর জন্য স্টাফোর্ডশায়ার এবং ১৪১৫-১৬-এর জন্য সমারসেট এবং ডরসেটের উচ্চ শেরিফ ছিলেন। তিনি বিভিন্ন পদে একজন রাজকীয় কর্মকর্তা হিসেবেও কাজ করেছেন: করের মূল্যায়ন, একজন জেপি, অ্যারে কমিশনার এবং ওয়ার এবং টার্মিনারের দায়িত্ব পালন করা এই অঞ্চলে তার অধিষ্ঠিত পদগুলির মধ্যে ছিল।   তথ্যসূত্র   বিষয়শ্রেণী:ওরচেস্টারশায়ারের ইংল্যান্ডের সংসদ সদস্য বিষয়শ্রেণী:ইংল্যান্ডের সংসদ সদস্য নভেম্বর ১৪১৪ বিষয়শ্রেণী:ইংল্যান্ডের সংসদ সদস্য ১৪৩২ বিষয়শ্রেণী:ইংল্যান্ডের সংসদ সদস্য ১৪২৭ বিষয়শ্রেণী:ইংল্যান্ডের সংসদ সদস্য ১৪২৬ বিষয়শ্রেণী:ইংল্যান্ডের সংসদ সদস্য ১৪২২ বিষয়শ্রেণী:ইংল্যান্ডের সংসদ সদস্য মে ১৪২১ বিষয়শ্রেণী:ইংল্যান্ডের সংসদ সদস্য ১৪২০ বিষয়শ্রেণী:ইংল্যান্ডের সংসদ সদস্য ১৪১৯ বিষয়শ্রেণী:ইংল্যান্ডের সংসদ সদস্য ১৪১৭ বিষয়শ্রেণী:ইংল্যান্ডের সংসদ সদস্য এপ্রিল ১৪১৪ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:১৪৪২-এ মৃত্যু বিষয়শ্রেণী:১৩৭৯-এ জন্ম বিষয়শ্রেণী:স্টাফোর্ড পরিবার
রাফায়েল প্লঁত (; জন্ম: ১১ সেপ্টেম্বর ২০০২) হলেন একজন কানাডীয় সমলয় সাঁতারু, যিনি কানাডার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  প্লঁত কানাডার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন রাফায়েল প্লঁত ২০০২ সালের ১১ই সেপ্টেম্বর তারিখে অস্ট্রিয়ার ভিয়েনায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন প্লঁত কানাডার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি স্কারলেট ফিন, অদ্রি লামোত, জনি নিউম্যান, কেনজি প্রিডেল, ক্লেয়ার শেফেল, জ্যাকলিন সিমোনো এবং ফ্লোরঁস ত্রঁবলের সাথে কানাডার দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৬২.৪৮০৮, ফ্রি রুটিনে ৩৪৩.৬৮৫৪ এবং অ্যাক্রোব্যাটিক রুটিনে ২৫৩.০৫৬৭ পয়েন্ট অর্জন করেছিলেন, যার ফলে সর্বমোট ৮৫৯.২২২৯ পয়েন্ট নিয়ে তারা ৬ষ্ঠ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় নারী সাঁতারু বিষয়শ্রেণী:কানাডীয় সমলয় সাঁতারু বিষয়শ্রেণী:কানাডার অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০২৩ প্যান আমেরিকান গেমসের সমলয় সাঁতারু বিষয়শ্রেণী:২১শ শতাব্দীর কানাডীয় নারী ক্রীড়াবিদ